आईपीएल टीमें अब हमें गंभीरता से लेंगी : जयवर्धने  
मुंबई इंडियन्स को हराकर उलटफेर करने वाली कोच्चि टीम के कप्तान जयवर्धने ने उम्मीद जताई कि आईपीएल की विपक्षी टीमें अब उन्हें गंभीरता से लेंगी।
मुंबई इंडियन्स को हराकर उलटफेर करने वाली कोच्चि टस्कर्स केरल टीम के कप्तान महेला जयवर्धने ने उम्मीद जताई कि आईपीएल की अन्य विपक्षी टीमें अब उन्हें ज्यादा गंभीरता से लेंगी।  कोच्चि टस्कर्स ने शुक्रवार को मुंबई इंडियन्स के खिलाफ 183 रन का लक्ष्य दो विकेट खोकर हासिल करते हुए आईपीएल में पहली बार जीत का स्वाद चखा और जयवर्धने का कहना है कि सचिन तेंदुलकर की कप्तानी वाली टीम के खिलाफ यह बड़ी जीत है।  जयवर्धने ने कहा, यह अच्छी जीत थी। हम पिछले दोनों मैचों में भी काफी करीब जाकर हारे। मैच (जीत के साथ) खत्म करना अच्छा है और मुंबई इंडियन्स के खिलाफ यह बड़ी जीत है।